ཁོའི་ཕ་སྙན་གྲགས་དང་མ་ཐར་མོ་སོགས་ཀྱིས་གསལ་སྒྲོན་གྱིས་དེ་ལྟར་གཉེན་སློང་མཁན་སུ་ལ་ཡང་མོས་མཐུན་མི་བྱེད་པར་ས་མཐར་འཁྱམས་ནས་མི་ལོ་བདུན་ལ་འཆི་གསོན་གྱི་གཏམ་ཅི་ཡང་ཐོས་རྒྱུ་མེད་པའི་ཁོ་ལ་སྒུག་པ་མཐོང་སྐབས།བུ་མོ་གསལ་སྒྲོན་ནི་རྗེ་བཙུན་སྒྲོལ་མའི་རྣམ་སྤྲུལ་མིན་ནམ་སྙམ།ཨ་ཁུ་སྙན་གྲགས་ཀྱིས་ངའི་བུ་དེས་དངོས་གནས་རྒྱུ་འབྲས་སྣོག་སོང་ཨང་།ད་ནི་ངེད་རྒན་རྒོན་གཉིས་དྲན་ནས་ཡུལ་ལ་མི་འཁོར་རུང་།བུ་མོ་དེ་འདྲ་ཡག་པོ་ཞིག་དྲན་ནས་ཀྱང་ཡུལ་ལ་འཁོར་འོས།ཁོ་ནི་ཅི་འདྲའི་མི་བརྩེ་མེད་ཅིག་རེད་ཨངཞེས་རང་གི་བུ་ལ་ལེ་བདའ་ཡང་ཡང་བྱེད།